Eile tuli üks meie koristaja oma sugulast puhkuseasendajaks vormistama  ja kuna mul seega kohe kaks venelast käepärast võtta oli, korraldasin ma omaenese sotsioloogilise uuringu. Kogu jutt käis muidugi vene keeles, sest, nagu vanatädid ise tunnistasid: "häbi küll, kogu elu oleme Eestis elanud, aga eesti keelt pole ära õppinud." Seepeale siis küsisingi: kas teie, Eestis elavad venekeelsed, tahaksite, et Eesti kuuluks Venemaale?  Vastavalt minu isikliku sotsioloogilise uuringu tulemustele 100% Eestis elavatest venekeelsetest seda ei soovi. Vastupidi, et nad juba siin elavad,  siis nad on asjade praeguse seisuga väga rahul ja tahaks, et kõik just nii jääkski.